<classify> SHIRIKISHO la Vyama vya Ushirika nchini China ACFSMC linatarajia kuleta nchini mitambo ya kuchakata mazao ya ufuta na mbaazi kabla ya mazao hayo kuuzwa nchini mwao.Septemba mwaka huu Chama Kikuu cha Ushirika cha Runali kinachoendesha shughuli zake mkoani Lindi, kilikuwa na mazungumzo na chama hicho cha China katika nyanja za masoko na viwanda. Ujumbe wa ACFSMC utawasili nchini mapema mwezi ujao kufuatilia makubaliano yao na Chama Kikuu cha Ushirika cha Runali cha mkoani Lindi.Katika mazungumzo hayo shirikisho hilo lenye nguvu kubwa ya kiuchumi nchini China, lilikubali kuangalia ushirikiano wa uwekezaji kati yake na Runali kwenye uchakataji wa mazao ya mbaazi na ufuta ili kuupatia soko la uhakika duniani.Kwa mujibu wa Mwenyekiti wa Chama cha Runali aliyekuwa China hivi karibuni kwa mwaliko wa chama hicho, Hassan Mpako, alisema ujumbe huo utafika kuangalia namna bora ya kuwezesha uchakataji wa bidhaa hizo kabla ya kuzipeleka katika masoko.Wenzetu wako mbali zaidi katika masuala ya viwanda na masoko.Nimezungumza nao mahitaji yetu katika masoko na kuondokana na kuuza malighafi wamesema watakuja kuangalia tunachofanya na kufikia makubaliano ya kuanza viwanda vya kuchakata bidhaa zetu kabla hatujauza alisema.Alisema pamoja na zao la ufuta na mbaazi pia walifikia maelewano kuhusu korosho na kusema kwamba watasaidia kuhakikisha Runali inakuwa na uwezo wa kusafirisha korosho katika masoko ya kimataifa ikiwa imechakatwa. Shirikisho hilo linawasilisha vyama vya ushirika vya China ambavyo vimekuwa chachu kubwa ya mabadiliko ya uchumi kwa familia za vijijini.ACFSMC imekuwa na mchango mkubwa kuhakikisha kilimo kinafanyika kwa tija, ujenzi wa viwanda kwa bidhaa za kilimo na kuchochea kilimo. Hadi nusu ya mwaka 2019 mauzo yake yamefikia Dola za Marekani 319.6 yakiwa yamepanda kwa asilimia 6.6 na kutengeneza faida ya asilimia 3.1 katika viwanda vya bidhaa za Kilimo.Mpako alisema uimara wa shirikisho hilo utasaidia kuimarisha chama cha Runali ambacho katika bajeti yake kina mpango wa kujenga viwanda vya kuchakata mazao ya wanachama wake kabla ya kuyapeleka katika masoko ya ndani na nje.Alisema wakifanikiwa kuweka viwanda vya mbaazi, korosho na ufuta wataweza kupata mapato kwa wanachama wake na pia kukiweka chama hicho katika nafasi ya kusaidia serikali kuwa na viwanda.Wenzetu wapo mbali sana katika viwanda. Serikali imekuwa ikiwasaidia hasa katika ununuaji hisa wa viwanda mbalimbali. Ushirika China ni chachu kubwa ya kufungua maeneo ya vijijini alisema Mpako.Ushirika huo wa China ulialika vyama vya ushirika kutoka nchi 5 za Afrika ikiwemo Tanzania, Msumbiji, Zimbabwe Kenya na Congo DRC huku Tanzania vikialikwa vyama vya Runali na KNC ambao hawakuweza kushiriki.  <topic>: kitaifa 